Det Hemmelige Selskab 1: Vores beskyttede nationalsamling
Torsdag den 19. september kl. 16.30-18.00

De kulturgenstande og kunstværker vi betragter som særligt sjældne, bevaringsværdige eller af enestående national betydning må ikke forlade Danmark uden en konkret tilladelse. Det er bestemt ved loven om sikring af kulturværdier som trådte i kraft den 1. januar 1987.

Siden dengang har det såkaldte Kulturværdiudvalg været med til at sikre at sjældne kulturarvsgenstande bliver i Danmark. Men hvordan sikrer vi at vigtig kulturarv bliver i Danmark? Og hvilke genstande har Kulturværdiudvalget sikret igennem årene?

Bliv klogere på dette og hvordan det er at arbejde ved Kulturværdiudvalget på denne spændende selskabsgang.

Oplægsholder: Laura Søvsø Thomasen, akademisk medarbejder ved Det Kgl. Bibliotek og sekretær i Kulturværdiudvalget.